புனசா

புனசா (Punasa) என்பது இந்தியாவின் மத்தியப் பிரதேசத்தின் காண்டுவா மாவட்டத்தில் உள்ள ஒரு நகரமும் நகராட்சியுமாகும். இது புனசா வட்டத்தின் தலைமையகமாகமாகவும் இருக்கிறது.Tehsil in Khandwa District

 புவியியல் 
புனசா 22.23°வ 76.38°கி இல் அமைந்துள்ளது. ref>http://www.fallingrain.com/world/IN/35/Punasa.html</re. மேலும், சராசரியாக 244 மீ(801) அடி உயரத்தைக் கொண்டுள்ளது. இது ஒரு பழங்கால நகரமாகும். 1000 ஆண்டுகளுக்கு மேல் பழமையானது. இந்தியாவின் பல நகரங்களைப் போலவே இங்கும் ஏராளமான வழிபாட்டுத் தலங்கள் உள்ளன. இது  நருமதை ஆற்றின் பள்ளத்தாக்கில் அமைந்துள்ளதோடு மட்டுமல்லாமல், காடுகளால் சூழப்பட்ட ஒரு பகுதியாகவும் உள்ளது. இது மாநிலத்தின் வணிகத் தலைநகரான இந்தோரிலிருந்து 120 கி.மீ (75 மைல்) தொலைவில் உள்ளது.

 மக்கள் தொகை 
2011 ஆம் ஆண்டு இந்திய மக்கள் தொகை கணக்கெடுப்பின் மொத்த மக்கள் தொகை 7225 ஆகும்.

 இந்திரா சாகர் அணை 
இந்திர சாகர் அணை இந்தியாவில் மத்திய பிரதேசம் கந்த்வா மாவட்டத்தில் உள்ள நர்மதை ஆற்றின் குறுக்கே அமைக்கப்பட்டது. இந்த அணை மத்திய பிரதேச மாநிலத்தின் பல்நோக்கு வளர்ச்சித்திட்டத்தின் கீழ் கட்டப்பட்டது. 92 மீ உயரம் மற்றும் 653 மீ நீளம் கொண்ட இந்த அணை, உறுதியான கான்க்ரீட் கட்டுமானமாகும். ஆண்டு உற்பத்தியாக 2700 மில்லியன் யூனிட் மின்சாரம் தயாரிக்கப்படுகிறது. 12.200.000.000 கன.மீ நீர்த்தேக்கச் சக்தி கொண்டது.NHPC Limited: Indira Sagar Power Station மறைந்த முன்னாள் பாரத பிரதமர் திருமதி. இந்திரா காந்தியால் 1984 ஆம் ஆண்டு அக்டோபர் 23 ஆம் நாள் இந்த திட்டத்திற்கான அடிக்கல் நாட்டப்பட்டது. பிரதான அணையின் கட்டுமானம் 1992 இல் தொடங்கியது. ஓம்காரேசுவர், மகேசுவர் மற்றும் சர்தார் சரோவர் என்பதும் இந்திர சாகர் திட்டத்தின் கீழ்நிலைத் திட்டமாகும். இவ்விடத்தில் அணை கட்டப்பட்டதன் விளைவாக, இங்கு வசித்த 100 கிராமங்களைச் சேர்ந்த 20,000 பேர் வெளியேற்றப்பட்டனர்.NHPC Limited: Indira Sagar Power Station

 போக்குவரத்து 
புனாசா மாவட்டத் தலைமையகமான காண்டுவாவிலிருந்து 55 கி.மீ. தொலைவிலும் பிரிவு தலைமையகமான இந்தோரிலிருந்து 115 கி.மீ தொலைவிலும் உள்ளது. புனசா தனியார் பேருந்து சேவைகள் மூலம் அருகிலுள்ள அனைத்து முக்கிய நகரங்களுடன் இணைக்கப்பட்டுள்ளது.

 மேற்கோள்கள் 

பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
பகுப்பு:காண்டுவா மாவட்டம்